als_Latn dik_Latn sna_Latn
Tiranë, 4 qershor - Lëvizja Socialiste për Integrim organizoi ditën e djeshme një takim me të rinjtë dhe të rejat në Malësinë e Madhe ku prezantoi edhe kandidatët e Lëvizjes Socialiste për Integrim për deputet për qarkun e Shkodrës. Të pranishëm në këtë aktivitet ishte Nënkryetari i Lëvizjes Socialiste për Integrim, Luan Rama, kryesuesi i listës së Lëvizjes Socialiste për Integrim në qarkun e Shkodrës Agron Çela dhe kandidatët Dritan Ylli e Ritvana Rrukaj. Gjatë fjalës së tij, nënkryetari i Lëvizjes Socialiste për Integrim Luan Rama vlerësoi rolin dhe angazhimin e të rinjve të qarkut të Shkodrës në LSI duke garantuar vijimin e mbështetjes maksimale ndaj tyre pasi LSI është partia e të rinjve. Sipas nënkryetarit Luan Rama, Lëvizja Socialiste për Integrim është forca politike që mbështet më shumë rininë pasi rinia është e ardhmja e vendit. Rama theksoi se Lëvizja Socialiste për Integrim investon te rinia, që do rininë, do atdheun. Nënkryetari i Lëvizjes Socialiste për Integrim u shpreh ndër të tjera se të rinjtë tek LSI dhe LRI shohin modelin për të mirën e vetes së tyre,të komunitetit dhe vendit. Në përfundim ai shtoi se vendi ynë dhe rinia e tij kanë nevojë për punë më shumë. “Lëvizja Socialiste për Integrim është pa dyshim forca politike që ka bërë, që po bën dhe do të bëj më shumë se çdo forcë tjetër politike për rininë. Sepse investon te rinia, që do rininë, do atdheun. Të rinjtë e Shqipërisë kanë tek LSI-ja dhe LRI-ja modelin e angazhimit të të rinjve në të mirë të vetes së tyre, të komunitetit dhe ne të mirë të vendit të tyre. Rinia dhe e gjithë Shqipëria ka nevojë për punë”, u shpreh Luan Rama. Që nga dita e fillimit të fushatës figurat shumta të LSI vijojnë takimet me elektoratin e tyre dhe me rininë për të arritur rezultate në zgjedhjet e 25 qershorit.
© ZHURNAL.mk
Aktuale
als_Latn zho_Hant als_Latn